b'\n_START_ARTICLE_\nPinner-reaktio\n_START_PARAGRAPH_\nPinner-reaktio on kemiallinen reaktio, jossa nitriili reagoi alkoholin kanssa happamissa olosuhteissa muodostaen iminoestereit\xc3\xa4 eli alkyyli-imidaatteja. Reaktion raportoi ensimm\xc3\xa4isen kerran Adolf Pinner vuonna 1877 ja reaktio on nimetty h\xc3\xa4nen mukaansa. Pinner-reaktion hy\xc3\xb6dyllisyys on siin\xc3\xa4, ett\xc3\xa4 muodostuvasta iminoesterist\xc3\xa4 voidaan syntetisoida muita yhdisteit\xc3\xa4.'